Feldkirchas

Feldkirchas – miestas Austrijos vakaruose, netoli sienos su Lichtenšteinu. Antrasis pagal gyventojų skaičių miestas Forarlbergo žemėje po Dornbirno.

Istorija 

Pirmą kartą rašytiniuose šaltiniuose Feldkirichum vardu Feldkirchas paminėtas 830 m. Nuo 1190 m. miestą valdė Monforų grafų dinastija. 1218 m. suteiktas miesto statusas. 1375 m. įėjo į Habsburgų valdomos monarchijos sudėtį. 1697 m. miestas nukentėjo nuo didelio gaisro, tačiau dauguma mūrinių pastatų išliko iki šių dienų.

Geografija 

Feldkirchas – toliausiai į vakarus nutolęs Austrijos miestas, iki sienos su Lichtenšteinu – 3 km, iki Brėgenco miesto šiaurėje – 35 km, iki sostinės Vienos rytuose – 660 km. Pro miestą teka upė Ilis (dešinysis Reino intakas).

Administracinis suskirstymas 
Suskirstytas į 7 rajonus:
 Feldkirchas (apie 3 000 gyv.)
 Levis (apie 2 300 gyv.)
 Altenštadas (apie 4 200 gyv.)
 Gisingenas (apie 8 000 gyv.)
 Nofelsas (apie 3 500 gyv.)
 Tostersas (apie 5 000 gyv.)
 Tisis (apie 4 800 gyv.)

Susisiekimas 
Geležinkeliai ir automagistralės nutiesti į Brėgencą šiaurės kryptimi, Albergą – rytų kryptimi, Lichtenšteiną – vakarų kryptimi.

Viešasis transportas mieste – autobusai.

Žymios vietos 

 Šatenburgo pilis (). Pastatyta 1260 m. ant kalno, Monforų kunigaikščių rezidencija, didžiausia ir geriausiai išsilaikiusi pilis Feldkirch. Šiuo metu – kraštotyros muziejus.
 Šv. Mykalojaus katedra. Gotikos stiliaus katedra perstatyta 1478 m. Šv. Onos altorius sukurtas 1521 m. miestelėno, žymaus to meto tapytojo ir skulptoriaus Volfo Huberio.
 Rotušė. Freskomis papuoštas pastatas baigtas statyti 1493 m.
 Kacenturmas ( – „Katės bokštas“). Vienintelis, iš keturių buvusių, išlikęs gynybinis miesto bokštas pastatytas 1507 m.

Sportas 
 FC Blau-Weiß Feldkirch (futbolas)

Nuorodos 

 Oficiali svetainė

Austrijos miestai